Die seisoen skop met die Nissan-Sugarbelt 400 in Maart af en word gevolg deur die CPMCC-georganiseerde Nissan-Handelaars 400 in die Darling-omgewing in die Wes-Kaap op 22 en 23 April.
Die Toyota-Handelaars 400 het die 2004-Byeenkoms van die Jaar-toekenning ontvang – ‘n gepaste toekenning vir die moeite wat die organiseerders, die SA Motorsportklub wat ook die Sasol-Tydren organiseer, en die span van Lydenburg Toyota wat dié byeenkoms ondersteun, insit. Die organiseerders beplan om nuwe gedeeltes tot die roete by te voeg en die spanne kan ’n selfs strawwer ren op 14 en 15 Oktober verwag.